**Т Е Х Н И Ч Е С К И С П Е Ц И Ф И К А Ц И И**

за обществена поръчка с предмет:

***Вътрешно боядисване коридори и стълбищни площадки на 3-ти и 4-ти корпус СОУ "Отец Паисий" гр. Габрово***

**ЦЕЛ НА ПОРЪЧКАТА**

С цел подобряване микроклимата в СОУ "Отец Паисий" гр. Габрово, се предвижда извършване на ремонтни дейности в 3-ти и 4-ти корпус. Предвижда се *вътрешно боядисване на коридори и стълбищни площадки* на 3-ти и 4-ти етаж, в т.ч. изстъргване на стара боя, грундиране, шпакловане и боядисване на стени и тавани.

**ИЗИСКВАНИЯ ПРИ ИЗПЪЛНЕНИЕТО**

При изпълнението на поръчката Изпълнителят следва да спазва съответните нормативни актове, изисквания и правила за извършване на СРР, относими за този тип строежи.

Изпълнителят се задължава да спазва:

- мерките за безопасност на строителната площадка.

- изискванията на нормативните документи в страната по безопасност и хигиена на труда, пожарна безопасност, екологични изисквания и други свързвани с ремонтните дейности в училищни заведения по действащи в страната стандарти технически нормативни документи.

Бояджийски работи не се допускат при Температура над +30 градуса и под +5 градуса с водоразтворими бои и покрития и под 0 градуса със състави съдържащи органични разтворители.

При ремонта на стените и таваните да се спазва технологията и времетраенето за поставяне и изсъхване на материалите.

Материалите за бояджийски работи и тяхното съхранение трябва да отговарят на действащите стандарти.

При боядисването да се ползват по реда както следва:

• Универсален грунд /нанесен с валяк, четки или бояджийски пистолет/;

• Латексов грунд /нанесен с валяк, четки или бояджийски пистолет/;

• Боядисване с боя на латексова основа, с точен фабричен цвят по проспект, уточнен допълнително в процеса на работа с представители на възложителя

• Боядисване с блажна боя на цокъла, с точен фабричен цвят по проспект, уточнен допълнително в процеса на работа с представители на възложителя;

За гарантиране качеството на изпълняваните СРР е необходимо всички вложени материали да бъдат съвместими помежду си, като се спазват предписанията по техническата спецификация на фирмата – производител.

Влажността на мазилката преди нанасяне на бояджийските разтвори не трябва да бъде по-голяма от 3% /за силикатни разтвори/.

Да се спазват изискванията на стандарт: БДС 12.3.005:1980 или еквивалент.

**Гаранционните срокове** за изпълнените СРР трябва да бъдат не по-малки от минималните, определени в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Срок за изпълнение**: съгласно офертата, но не по-късно от **28.02.2018 г.**

Изпълнението на СРР следва да се извършва по предварително съгласуван график с ръководството на училището.

Участниците следва да имат предвид, че в учебни дни възможностите за работа са в рамките на 4 часа. Ръководството на училището ще създаде възможност за работа и в периодите на ваканция.